Somogyjád Község Önkormányzata Képviselő-testületének

15/2026. (XI. 5.) önkormányzati rendelete

Az év végi települési támogatásról

[1] A rendelet célja, hogy az időskorú, valamint a 18. életévüket be nem töltött lakosok év végi települési támogatáshoz juthassanak.
[2] Somogyjád Községi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 26. §-ában, 32. § (3) bekezdésében, 48. § (4) bekezdésében és a 132. § (4) bekezdés g) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el.
1. A rendelet hatálya
1. §
(1) A rendelet hatálya – ha törvény vagy e rendelet eltérő szabályt nem állapít meg – azokra a kérelmezőkre terjed ki, akik Somogyjád községben lakóhellyel vagy tartózkodási hellyel rendelkeznek és életvitelszerűen a településen élnek.
(2) A lakcím meghatározása szempontjából a lakcímet igazoló hatósági igazolvány, és a polgárok személyi adatainak és lakcímének nyilvántartásáról szóló 1992. évi LXVI. törvény szerinti közhiteles hatósági nyilvántartás adatai irányadók.
2. Értelmező rendelkezések
2. §
E rendelet alkalmazásában a fogalmak tekintetében a szociális igazgatásról és szociális ellátásokról szóló 1993. évi III. törvény 4. §-ának rendelkezései irányadók.
3. Hatásköri rendelkezések
3. §
Az e rendeletben szabályozott támogatások megállapításával kapcsolatos hatáskört a Képviselő-testület a polgármesterre ruházza át.
4. Eljárási rendelkezések
4. §
(1) A szociális rászorultságtól függő e rendeletben szabályozott támogatások megállapítására irányuló kérelmeket a Somogyjádi Közös Önkormányzati Hivatalba (továbbiakban: Hivatal) (7443 Somogyjád, Kossuth Lajos utca 42.) kell benyújtani.
(2) A támogatást megállapítása iránti kérelmet e rendelet melléklete szerinti igénylőlapokon lehet benyújtani.
(3) E rendelet alapján biztosított pénzbeli ellátás bizonyítási eljárás nélkül, az igénylő büntetőjogi felelőssége tudatában tett nyilatkozata alapján megállapítható.
(4) A támogatásra való jogosultság esetén a támogatás kifizetésére a 4. § szerinti döntés véglegessé válását követően legkésőbb 5 napon belül kerül sor.
5. Év végi települési támogatások formái
5. §
(1) A jogosultak részére jövedelme kiegészítésére, pótlására pénzbeli szociális ellátás nyújtható.
(2) Szociális rászorultság esetén a kérelmező, törvényes képviselő számára a Képviselő-testület az arra jogosult személynek
a)	Időskorúak részére nyújtott év végi települési támogatást,
b)	18. életévüket be nem töltött személyek részére nyújtott év végi települési támogatást állapít meg.
6. Időskorúak részére nyújtott év végi települési támogatás
6. §
(1) Az év végi időskorú személyek települési támogatása, szociálisan rászorult idős kort megélt személyek év végi kiadásaikhoz nyújtott egyszeri, pénzbeli ellátás.
(2) Az időskorú személyek támogatása iránti kérelmet 1. melléklet szerinti igénylőlapon 2026. november 16. napja és 2026. november 30. napja között lehet benyújtani.
(3) A határidő elmulasztása jogvesztő.
(4) Az időskorú személyek támogatásának mértéke egyszeri 12.000 forint.
(5) Az (1) bekezdés alkalmazásában szociálisan rászorulónak minősül az személy, aki 2026. december 31. napjáig 65. életévét betölti, valamint akinek jövedelme nem haladja meg a havi 330.000 Ft-ot.
7. 18. életévüket be nem töltött személyek részére nyújtott év végi települési támogatás
7. §
(1) 2026. december 31. napjáig 18. életévüket be nem töltött személyek települési támogatása, szociálisan rászorult gyermekek kiadásaikhoz nyújtott egyszeri, pénzbeli ellátás.
(2) A 18. életévüket be nem töltött személyek támogatása iránti kérelmet 2. melléklet szerinti igénylőlapon 2026. november 16. napja és 2026. november 30. napja között lehet benyújtani.
(3) A határidő elmulasztása jogvesztő.
(4) A 18. életévüket be nem töltött személyek támogatásának mértéke egyszeri 12.000 forint.
(5) Az (1) bekezdés alkalmazásában szociálisan rászorulónak minősül az személy, aki 2026. december 31. napjáig 18. életévét nem tölti be, és családjában az egy főre jutó jövedelem nem haladja meg a havi 330.000 Ft-ot.
8. A támogatás igénybevételének ellenőrzése
8. §
(1) A támogatás igénybevételének ellenőrzésével összefüggő feladatokat a Hivatal látja el.
(2) A Hivatal a támogatás igénybevételét a támogatásra való jogosultságot a megállapító döntés véglegessé válásától számított két éven belül ellenőrizheti.
(3) Ha megállapításra kerül, hogy a kérelmező a támogatást jogosulatlanul vette igénybe, a polgármester a támogatottat kötelezi a támogatás megtérítésére.
9. Záró rendelkezések
9. §
Ez a rendelet a kihirdetését követő napon lép hatályba, és 2026. december 31-én hatályát veszti.


Somogyjád, 2026. november 4.



	Lőrinczné Kiss Ilona
	Dakos Péter

	polgármester
	jegyző





Kihirdetési záradék:

A rendelet 2026. november 5-én kihirdetésre került.


	
	Dakos Péter

	
	jegyző



3
[bookmark: _GoBack]1. melléklet a 15/2026. (XI. 5.) önkormányzati rendelethez
Igénylőlap Időskorúak részére nyújtott év végi települési támogatás megállapításához
1. Az igénylő személyes adatai:
1.1. Családi és utóneve: ................................................................................................................
1.2.Születési neve: ........................................................................................................................
1.2. Anyja neve: ...........................................................................................................................
1.3. Születési hely, év, hó, nap: ....................................................................................................
1.4. Lakcíme: ................................település ............................... utca/út/tér ............... házszám
1.5. TAJ száma: …………………………. Telefonszám: ……………………………………....
2. Az igénylő jövedelmének adatai: Az igénylő rendszeres havi jövedelme: .............................. Ft/hó
3. Nyilatkozatok:
3.1. Büntetőjogi felelősségem tudatában kijelentem, hogy a kérelemben feltüntetett adatok a valóságnak megfelelnek.
3.2. Tudomásul veszem, hogy a jogosulatlanul igénybe vett támogatást kamattal növelten vagyok köteles egy összegben visszafizetni.
3.3. Nyilatkozom, hogy a kérelemben feltüntetett személyes adataim kezeléséhez hozzájárulok.
4. Kijelentem, hogy az év végi települési támogatás megállapítása iránti kérelmemnek teljes egészében helyt adó döntés elleni fellebbezési jogomról lemondok.
5. A támogatás folyósítását, amennyiben bankszámlára kéri:
5.1. Számlavezető pénzintézet megnevezése:.........................................................................................
5.2. Pénzforgalmi számlaszáma: _ _ _ _ _ _ _ _ - _ _ _ _ _ _ _ _ - _ _ _ _ _ _ _ _
6. Dátum: ...................... év ........................... hó........... nap
7. kérelmező aláírása
4
 
2. melléklet a 15/2026. (XI. 5.) önkormányzati rendelethez
Igénylőlap 18. életévüket be nem töltött személyek év végi települési támogatás megállapításához
1. Az igénylő személyes adatai:
1.1. Családi és utóneve: ...............................................................................................................
1.2. Születési neve: ......................................................................................................................
1.3. Születési hely, év, hó, nap: ....................................................................................................
1.4. Anyja neve: ...........................................................................................................................
1.5. Lakóhelye: ..................................település ................................ utca….............. házszám
1.6. Tartózkodási helye: ..............................település ........................... utca.............. házszám
1.7. TAJ száma: …………………………. Telefonszám: ……………………………….
2. A támogatás szempontjából jogosító gyermekek:
2.1. Név: ............................................. Anyja neve:......................TAJ száma:...........................
2.2. Név: ............................................. Anyja neve:......................TAJ száma:...........................
2.3. Név: ............................................. Anyja neve:......................TAJ száma:...........................
2.4. Név: ............................................. Anyja neve:......................TAJ száma:...........................
2.5. Név: ............................................. Anyja neve:......................TAJ száma:...........................
3. A családban életvitelszerűen együtt élő, bejelentett lakóhellyel, tartózkodási hellyel rendelkező személyek adatai és jövedelmük:
	Név
	Születési hely, idő
	Anyja neve / TAJ száma1
	Havi nettó jövedelem (Ft)

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	Összes jövedelem (Ft)
	


4. A család egy főre jutó nettó jövedelme: ………………………Ft
5. Nyilatkozat
5.1. Tudomásul veszem, hogy a jogosulatlanul igénybe vett támogatást kamattal növelten vagyok köteles egy összegben visszafizetni.
5.2. Büntetőjogi felelősségem tudatában kijelentem, hogy a kérelemben feltüntetett adatok a valóságnak megfelelnek.
5.3. Nyilatkozom, hogy a kérelemben feltüntetett személyes adataim kezeléséhez hozzájárulok.
6. 6. A támogatás folyósítását, amennyiben bankszámlára kéri:
6.1. Számlavezető pénzintézet megnevezése:.........................................................................................
6.2. Pénzforgalmi számlaszáma: _ _ _ _ _ _ _ _ - _ _ _ _ _ _ _ _ - _ _ _ _ _ _ _ _
7. Kijelentem, hogy az év végi települési támogatás megállapítása iránti kérelmemnek teljes egészében helyt adó döntés elleni fellebbezési jogomról lemondok.
8. Dátum: ..................... év ......................... hó.......... nap
9. az igénylő aláírása
10. [1] Ha a 2. pontnál – gyermekek adatai – megadta ezeket az adatokat, itt már nem szükséges

